Bergen Kino

Bergen Kino AS er et aksjeselskap som driver kinovirksomhet i Bergen. Selskapet driver de to kinokompleksene Konsertpaleet og Magnus Barfot. 

Historisk har det vært kinofremvisninger flere steder i byen, blant annet Eldorado (åpnet 1905, nedlagt 1981) i krysset mellom Håkonsgaten/Nygårdsgaten og Olav Kyrres gate. Den var kjent for å vise western-, gangster og action-filmer, og gikk populært under navnet «Revolverhuset». Virksomheten ble nedlagt i forbindelse med at Grieghallen ble åpnet (1978), og Koncert-Palæet som tidligere huset Bergen filharmoniske orkester, ble tilgjengelig for fast kinodrift. 

I juni 1952 vedtok kinematografenes råd i Bergen å sette opp nytt neonskilt på Konsertpaleet i samsvar med anbud fra Helios Elektron A/S, stort kr 16.950. Samtidig ble lokalets navn endret fra Koncert-Palæet til Konsertpaleet.Mappe 1382/1952, A-0155 arkivet etter finansrådmannen, Bergen byarkiv

Konsertpaleet og Engen kino (åpnet i 1961) er med tiden bygd ut og slått sammen til en moderne storkino med flere saler, under navnet Konsertpaleet i 1989. Magnus Barfot som åpnet i 2004, noen meter unna i gaten, er på tilsvarende vis en flersalskino. Den største kinosalen i Bergen er KP1 i Konsertpaleet og har 485 sitteplasser. Salen ble pusset opp i 2009 og 2018, og flere andre kinosaler har også gjennomgått større endringer.

Forum kino på Danmarksplass var den største kinoen i Bergen frem til den ble lagt ned påsken 2005.

 Referanser 

 Eksterne lenker 


 Bergen byleksikon på nett, om Bergen Kino AS
 Forum kino – besøkt 1. september 2008

Kategori:Norske filmselskaper
Kategori:Kinoer i Norge
Kategori:Kultur i Bergen
Kategori:Bergenhus
Kategori:Næringsliv i Bergen